Kerim Kerimov

Kerim Alijevitsj Kerimov (aserbajdsjansk: Kərim Əli oğlu Kərimov, russisk: Керим Алиевич Керимов, født 14. november 1917 i Baku, Aserbajdsjan, død 29. mars 2003 i Moskva, Russland) var en aserbajdsjansk-sovjetisk/russisk generalløytnant, fly- og romtekniker og en kjent rakettforsker. Han var også en av grunnleggerne av den sovjetiske romindustrien og var i mange år en sentral skikkelse i Sovjetunionens romprogram. 

Til tross for sin fremtredende rolle ble hans identitet holdt hemmelig for offentligheten det meste av hans karriere. Han var en av de ledende arkitektene baks mange av Sovjetunionens suksesser som sjokkerte verden fra slutten av 1950-tallet – fra oppskytingen av den første satellitten Sputnik 1 i 1957, den første bemannede romferden, Jurij Gagarins 108 minutter lange tur rundt kloden ombord i Vostok 1 i 1961, til den første helautomatiske dokkingen av Kosmos 186 og 188 i 1967 og de første romstasjonene Saljut- og Mir-serien fra 1971 til 1991.

 Referanser 
Peter Bond, Obituary: Lt-Gen Kerim Kerimov, The Independent, 7 April 2003.
Betty Blair (1995), "Behind Soviet Aeronauts", Aserbajdsjan International 3 (3).

Kategori:Sovjetere
Kategori:Aserbajdsjanske forskere
Kategori:Aserbajdsjanske generaler
Kategori:Personer fra Baku
Kategori:Artikler i astronomiprosjektet
Kategori:Fødsler i 1917
Kategori:Dødsfall i 2003